Mikulčice

Mikulčice er en landsby i regionen Syd-Mähren i Tsjekkia. Den ligger sørøst i landet rett ved grensen til Slovakia.

Mellom 600- og 1000-tallet lå det et omfattende borg- og bosetningsområde som strekker seg over 10 hektar rundt 3 kilometer sør for dagens Mikulčice. Denne borgen var en av sentrene, muligens hovedstad, i Stormähren et imperium som omfattet store deler av det østlige Sentral-Europa. En kirke fra 900-tallet som er tilknyttet borgkomplekset ligger rett over grensen i Kopčany i Slovakia. Dette arkeologiske området er kjent som Mikulčice-Valy. Utgravningene ved borgen begynte allerede på 1800-tallet og foregikk spesielt mellom 1954 og 1990. I 2001 ble borgen nominert til UNESCOs verdensarvliste. I 2007 ble det arkeologiske forskningssenteret i Mikulčice rammet av brann som også omfattet arkiver og samlingene.

Mikulčice ble første gangen nevnt skriftlig i 1141.

 Referanser 

 Eksterne lenker 


Kategori:Bosetninger i Tsjekkia
Kategori:Mähren
Kategori:Syd-Mähren